CELEX: 52016DC0680
Language: hr
Date: 2016-10-19
Title: NACRT IZMJENE PRORAČUNA br. 6 ZA OPĆI PRORAČUN ZA 2016. uz prijedlog za mobilizaciju Fonda solidarnosti Europske unije radi pružanja pomoći Njemačkoj

EUROPSKA KOMISIJA
            Bruxelles, 19.10.2016.
            COM(2016) 680 final
            NACRT IZMJENE PRORAČUNA br. 6ZA OPĆI PRORAČUN ZA 2016.
            uz prijedlog za mobilizaciju Fonda solidarnosti Europske unije radi pružanja pomoći Njemačkoj
            
               
         
         
            
               Uzimajući u obzir:
            
            
               –Ugovor o funkcioniranju Europske unije, a posebno njegov članak 314., u vezi s Ugovorom o osnivanju Europske zajednice za atomsku energiju, a posebno njegovim člankom 106.a,
            
            
               –Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije
                  1
               , a posebno njezin članak 41.,
            
            
               –opći proračun Europske unije za financijsku godinu 2016. kako je donesen 25. studenoga 2015.
                  2
               ,
            
            
               –izmjenu proračuna br. 1/2016
                  3
               , donesenu 14. travnja 2016.,
            
            
               –izmjenu proračuna br. 2/2016
                  4
               , donesenu 6. srpnja 2016.,
            
            
               –nacrt izmjene proračuna br. 3/2016
                  5
               , donesen 30. lipnja 2016.,
            
            
               –nacrt izmjene proračuna br. 4/2016
                  6
               , donesen 30. rujna 2016.,
            
            
               –nacrt izmjene proračuna br. 5/2016
                  7
               , donesen 7. listopada 2016.,
            
            
               Europska komisija Europskom parlamentu i Vijeću predstavlja nacrt izmjene proračuna br. 6 za proračun za 2016.
            
            
               IZMJENE RAČUNA PRIHODA I RASHODA PO DIJELOVIMA
            
            
               Izmjene računa prihoda i rashoda po dijelovima dostupne su na EUR-Lexu (
               
                  http://eur-lex.europa.eu/budget/www/index-en.htm
               
               ). Verzija izmjena ovog računa na engleskom jeziku priložena je u informativne svrhe kao prilog proračunu.
            
            
               SADRŽAJ
            
            
            
               1.
                     Uvod
                     
            
            
               2. 
                     Mobilizacija Fonda solidarnosti Europske unije
                     
            
            
               2.1. Njemačka – Ljetne poplave
            
            
               3.
                     Financiranje
                     
            
            
               4.
                     Zaključak
                     
            
         
         
            
            
            
            
            
            
            
            
            
            
            
            
            
            
            
                  
            
            
            
               1.Uvod
            
            
               Nacrtom izmjene proračuna (NIP) br. 6 za 2016. obuhvaćena je mobilizacija Fonda solidarnosti Europske unije (EUSF) u iznosu od 31 475 125 EUR u odobrenim sredstvima za preuzimanje obveza i odobrenim sredstvima za plaćanje. Mobilizacija se odnosi na poplave u Njemačkoj.
            
            
               2. Mobilizacija Fonda solidarnosti Europske unije
            
            
               Krajem kolovoza 2016. Komisija je primila zahtjev za financijsku pomoć EUSF-a u vezi s prirodnim katastrofama u Njemačkoj (poplave u svibnju/lipnju 2016.)
            
         
         
            
               Službe Komisije stoga su temeljito razmotrile zahtjev u skladu s Uredbom Vijeća (EZ) br. 2012/2002
                  8
                o osnivanju EUSF-a (dalje u tekstu: „Uredba”), a posebno njezinim člancima 2., 3. i 4. 
            
            
               Najvažniji elementi procjena sažeti su u nastavku ovog dokumenta.
            
            
               2.1. Njemačka – Ljetne poplave
            
            
               (1)Tijekom svibnja i lipnja 2016. distrikt Rottal-Inn u Donjoj Bavarskoj pogođen je nizom izrazito jakih kratkotrajnih poplava/bujica, čija je posljedica bilo uništavanje javne i privatne infrastrukture, privatnih kuća i poljoprivrednog zemljišta.
            
            
               (2)Uzrok je poplave prirodna sila, stoga je obuhvaćen glavnim područjem primjene EUSF-a.
            
            
               (3)Njemački zahtjev zaprimljen je 19. kolovoza 2016., čime je poštovan rok od 12 tjedana od 28. svibnja 2016., datuma kada je zabilježena prva šteta.
            
            
               (4)Njemačka nije zatražila isplatu predujma.
            
            
               (5)Njemačka nadležna tijela ukupnu izravnu štetu nastalu kao posljedica katastrofe procijenila su na 
                     1 259,005 milijuna EUR. Taj iznos odgovara iznosu od 38 % praga za „katastrofe velikih razmjera” za mobilizaciju EUSF-a, a koji za Njemačku u 2016. iznosi 3 312,242 milijuna EUR (odnosno 3 milijarde EUR u cijenama iz 2011.).
            
            
               (6)Kako je ukupna izravna šteta ispod praga za katastrofe velikih razmjera za mobilizaciju Fonda solidarnosti, zahtjev je podnesen i ispitan na temelju kriterija za „regionalne katastrofe” iz članka 2. stavka 3. Uredbe, kojim se „regionalna katastrofa” definira kao svaka prirodna katastrofa koja je prouzročila izravnu štetu u nekoj regiji na razini NUTS 2 prihvatljive države članice veću od 1,5 % BDP-a te regije. Njemački zahtjev odnosi se na jednu regiju na razini NUTS 2, i to regiju „Niederbayern (DE22)”. Prijavljena izravna šteta od 1 259,005 milijuna EUR odgovara iznosu od 3,03 % BDP-a te regije (41 522 milijuna EUR na temelju podataka iz 2014.) i stoga prelazi prag od 1,5 % iz članka 2. stavka 3. Uredbe. Zahtjev Njemačke stoga je prihvatljiv za doprinos iz Fonda solidarnosti.
            
            
               (7)S obzirom na učinak i posljedice katastrofe najviše je pogođen distrikt Rottal-Inn u Donjoj Bavarskoj. Posebno je pogođen grad Simbach am Inn, koji je 1. lipnja gotovo u potpunosti uništen. U distriktu Rottal-Inn poplavljeno je područje od oko 430 km2s oko 5000 domaćinstava. U trenutku podnošenja zahtjeva 2000 ljudi i dalje se nije moglo vratiti svojim domovima te su morali potražiti privremeni smještaj. Događajima u lipnju pogođeno je područje općine Waldkirchen (distrikt Freyung-Grafenau), na kojem je poplavljeno 90 kuća. Dijelovi lokalne bolnice nisu bili funkcionalni. Ukupno je pogođeno više od 47 000 ljudi u Donjoj Bavarskoj, a sedam osoba izgubilo je živote. Događaji su prouzročili znatnu štetu u poduzetništvu i poljoprivredi. Nadalje, velika je šteta nanesena temeljnoj infrastrukturi: prometni putovi kao što su željezničke pruge te lokalne i nacionalne ceste bili su zakrčeni, što je uzrokovalo velike poteškoće u prometu. Opskrba vodom i usluge u području otpadnih voda bile su onemogućene, a mreža za električnu energiju oštećena. U gradu Simbach am Inn tri tjedna nije bilo lokalne opskrbe vodom. U sanaciji su sudjelovale brojne humanitarne organizacije, a angažirano je i više od 12 000 zaposlenika javnih službi, uključujući oko 5700 pripadnika vatrogasne službe te 1000 bavarskih policijskih službenika.
            
            
               (8)Njemačka nadležna tijela procijenila su troškove ključnih hitnih operacija prihvatljivih na temelju članka 3. stavka 2. Uredbe na 94,196 milijuna EUR i raščlanila ih po vrstama operacija. Najveći se udio troškova hitnih operacija (više od 52,227 milijuna EUR) odnosi na operacije oporavka u području prometa. Drugi najveći udio troškova odnosi se na mjere sanacije te iznosi 21,083 milijuna EUR.
            
            
               (9)Pogođena je regija „razvijenija regija” u okviru europskih strukturnih i investicijskih (ESI) fondova (2014. – 2020.). Njemačka nadležna tijela nisu Komisiju obavijestila o svojoj namjeri da sredstva iz programa u okviru fondova ESI prenamijene za mjere oporavka.
            
            
               (10)Kada je riječ o provedbi zakonodavstva Unije u području sprečavanja rizika od katastrofa i upravljanja njime, trenutačno se ne vodi nikakav postupak zbog povrede. Nadalje, zahtjev njemačkih tijela sadržava detaljan pregled postojećih mjera prevencije. Primjerice, bavarsko ministarstvo unutarnjih poslova, graditeljstva i prometa dogovorilo je 2014. sa svim dionicima poseban program ulaganja za obranu od poplava, koji se provodi tijekom razdoblja od četiri godine (2015. – 2018.) s ukupnim ulaganjem u iznosu od 25 milijuna EUR. U pogledu lokalnih planova za upozoravanje na opasnost od poplava i mobilizaciju ministarstvo je tijelima civilne zaštite i općinama osiguralo smjernice za pripremu i proširenje planova za upozoravanje na opasnost od poplava i mobilizaciju, što je popraćeno brojnim programima informiranja i osposobljavanja.
            
            
               (11)Na dan kada je podnijela zahtjev Njemačka nije bila predmet postupka zbog povrede zakonodavstva Unije u vezi s prirodom katastrofe.
            
            
               (12)Njemačka nadležna tijela potvrdila su da prihvatljivi troškovi nisu pokriveni osiguranjem, osim onih koje su već utvrdila, a koji iznose 0,131 milijuna EUR.
            
            
               3.Financiranje
            
            
               Budući da je solidarnost bila glavni razlog za osnivanje Fonda, Komisija smatra da bi pomoć iz sredstava Fonda trebala biti progresivna. To znači da bi, u skladu s dosadašnjom praksom, za dio štete koji premašuje prag za mobilizaciju Fonda za „katastrofe velikih razmjera” (odnosno 0,6 % BND-a ili 3 milijarde EUR u cijenama iz 2011., ovisno o tome koji je iznos manji) intenzitet pomoći trebao biti veći od onoga za štetu do tog praga. Primijenjena stopa za utvrđivanje dodijeljenih sredstava za katastrofe velikih razmjera u prošlosti je bila 2,5 % ukupne izravne štete ispod praga i 6 % za dio štete iznad praga. Za regionalne katastrofe i katastrofe prihvaćene u okviru odredbe o „susjednoj državi“ stopa iznosi 2,5 %. Ta je stopa primijenjena jer katastrofa nije prešla prag za katastrofe velikih razmjera koji se primjenjuje na Njemačku u 2016.
               
            
               Komisija stoga predlaže primjenu istih postotaka i mobilizaciju sljedećih iznosa potpore:
            
            
                     
                        Katastrofa
                     
                  
                  
                     
                        Izravna šteta
                     
                     
                        (u milijunima EUR)
                     
                  
                  
                     
                        Ukupni trošak prihvatljivih operacija
                     
                     
                        (u milijunima EUR)
                     
                     
                  
                  
                     
                        Primijenjeni prag za regionalne katastrofe
                     
                     
                        [1,5 % BDP-a] (u milijunima EUR)
                     
                  
                  
                     
                        2,5 % izravne štete
                        (u EUR)
                     
                  
                  
                     
                        6 % izravne štete iznad praga
                     
                     
                  
                  
                     
                        Ukupni predloženi iznos pomoći
                     
                     
                     
                        (u EUR)
                     
                  
               
                     
                        NJEMAČKA
                     
                  
                  
                     
                        1 259,005
                     
                  
                  
                     
                        94,196
                     
                  
                  
                     
                        622,8
                     
                  
                  
                     
                        31 475 125  
                     
                  
                  
                     
                        ~
                     
                  
                  
                     
                        31 475 125
                     
                  
               
                     
                        UKUPNO
                     
                  
                  
                     
                        31 475 125
                     
                  
               
               Ovo je drugi prijedlog odluke o mobilizaciji sredstava Fonda solidarnosti Europske unije u 2016. Prethodno navedeni ukupni iznos potpore koji je predložen u skladu je s odredbama o gornjoj granici iz Uredbe o višegodišnjem financijskom okviru (VFO)
                  9
                od 552 040 402 EUR (odnosno 500 000 000 EUR u cijenama iz 2011.).
            
         
         
            
               Osim toga, u skladu s člankom 10. stavkom 1. Uredbe Vijeća o višegodišnjem financijskom okviru
                  10
                iznos od 541 216 080 EUR iz sredstava dodijeljenih za 2015. ostao je neiskorišten te se prenosi za jednu godinu u 2015. Stoga je ukupni preostali iznos za mobilizaciju EUSF-a početkom 2016. bio 1 093 256 482 EUR. Nakon prvog prijedloga za mobilizaciju u 2016. (1 651 834 EUR, potres na Jonskim otocima, Grčka) preostali neiskorišteni iznos trenutačno je 1 091 604 648 EUR.
            
            
               4.Zaključak 
            
            
               Komisija predlaže mobilizaciju Fonda solidarnosti Europske unije u prethodno navedenom slučaju Njemačke te izmjenu proračuna za 2016. povećanjem proračunskog članka 13 06 01 „Pomoć državama članicama u slučaju prirodnih katastrofa velikih razmjera s teškim posljedicama na životne uvjete, prirodni okoliš ili gospodarstvo” za 31 475 125 EUR u odobrenim sredstvima za preuzimanje obveza i odobrenim sredstvima za plaćanje.
            
            
               S obzirom na to da je Fond solidarnosti Europske unije poseban instrument kako je utvrđeno Uredbom o VFO-u, odgovarajuća odobrena sredstva trebala bi se unijeti u proračun izvan odgovarajućih gornjih granica u okviru VFO-a.
            
         
         
            
                  
                     (1)
                  SL L 298, 26.10.2012., str. 1.
               
               
                  
                     (2)
                  SL L 48, 24.2.2016., str. 1.
               
               
                  
                     (3)
                   SL L 143, 31.5.2016., str. 1.
               
               
                  
                     (4)
                   SL L 248, 15.9.2016., str. 1.
               
               
                  
                     (5)
                   COM(2016) 227 final, 30.6.2016.
               
               
                  
                     (6)
                   COM(2016) 623, 30.9.2016.
               
               
                  
                     (7)
                   COM(2016) 660, 7.10.2016.
               
               
                  
                     (8)
                  
               
               
                  
                     (9)
                   SL L 347, 20.12.2013., str. 884.
               
               
                  
                     (10)
                  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020., SL L 347, 20.12.2013., str. 884.